Ú r a d  š p e c i á l n e j  p r o k u r a t ú r y Generálnej prokuratúry Slovenskej republiky 
Štúrova 2, 812 85 Bratislava 	

Sp. zn. : VII/1 Gv 6/12/1000	Pezinok, 2.5.2014
EEČ : 2-1-179-2014

U Z N E S E N I E

Trestná vec:	obvinený XXXXX 
Prečin:	Podplácanie podľa § 333 odsek 1, odsek 2 písmeno b Trestného zákona spolupáchateľstvom podľa § 20 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Úradu špeciálnej prokuratúry Generálnej prokuratúry Slovenskej republiky
Podľa § 215 odsek 3 Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: referent XXXXX
v presne nezistenom čase v lete roku 2008 po predchádzajúcej vzájomnej dohode s XXXXX v bufete XXXXX odovzdal XXXXX finančný úplatok vo výške 50.000,-Sk /1659,70,- €/ XXXXX za to, že bude vplývať na doposiaľ nestotožneného riadiaceho pracovníka Riaditeľstva hraničnej polície XXXXX Úradu hraničnej a cudzineckej polície Ministerstva vnútra SR a tým zabezpečí jeho prijatie do služobného pomeru príslušníka Policajného zboru na Riaditeľstvo hraničnej polície XXXXX Úradu hraničnej a cudzineckej polície Ministerstva vnútra SR

lebo obvinený sa významnou mierou podieľal na objasnení alebo na zistení alebo usvedčení páchateľa tohto trestného činu a záujem spoločnosti na objasnení takého trestného činu prevyšuje záujem na trestnom stíhaní tohto obvineného pre taký trestný čin alebo pre iný trestný čin

Odôvodnenie:
Uznesením vyšetrovateľa Ministerstva vnútra SR, sekcie kontroly a inšpekčnej služby, Odboru inšpekčnej služby Východ v Košiciach                                               sp. zn. XXXXX zo dňa 30.11.2011 bolo podľa § 206 ods. 1 Trestného poriadku XXXXX a spol. vznesené obvinenie pre spolupáchateľstvo  prečinu podplácania § 20, § 333 ods. 1, ods. 2 písm. b/ Trestného zákona na vyššie uvedenom skutkovom základe.

V priebehu trestného stíhania bol vyslúchnutý obvinený XXXXX, ktorý spáchanie skutku priznal v plnom rozsahu.

Svedok XXXXX spáchanie skutku obvineným potvrdil a podrobne popísal, ako došlo k jeho spáchaniu. 

Vykonaným dokazovaním v prípravnom konaní bolo preukázané, že sa stal skutok, ktorý je predmetom trestného stíhania, tento vykazuje znaky prečinu podplácania podľa  § 333 ods. 1, ods. 2 písm. b/ Trestného zákona spolupáchateľstvom podľa § 20  Trestného zákona a dopustil sa ho obvinený XXXXX.

Podľa § 215 ods. 3 Trestného poriadku prokurátor môže zastaviť trestné stíhanie proti obvinenému, ktorý sa významnou mierou podieľal na objasnení korupcie, trestného činu založenia, zosnovania a podporovania zločineckej skupiny, trestného činu založenia, zosnovania a podporovania teroristickej skupiny alebo zločinu spáchaného organizovanou skupinou, zločineckou skupinou a lebo teroristickou skupinou alebo na zistení alebo usvedčení páchateľa tohto trestného činu a záujem spoločnosti na objasnení takého trestného činu prevyšuje záujem na trestnom stíhaní tohto obvineného; zastaviť trestné stíhanie nie je možné voči organizátorovi, návodcovi alebo objednávateľovi trestného činu, na ktorého objasnení sa podieľal.

Niet pochýb, že obv. XXXXX sa významnou mierou podieľal na objasnení korupcie, na zistení a usvedčení páchateľa trestného činu korupcie -  XXXXX, ktorý bol obžalovaný za korupčnú trestnú činnosť aj vďaka jeho aktívnej spolupráci. Práve svedecká výpoveď XXXXX(v trestnej veci obž. XXXXX, vedenej na tunajšej prokuratúre pod                                   sp. zn. VII/1 Gv 123/11) bola jedným z rozhodujúcich dôkazov v trestnej veci vedenej proti tomuto obvinenému. Žiada sa uviesť, že obv. XXXXX vystupoval vo vzťahu ako osoba, ktorá žiadala o prijatie do služobného pomeru v policajnom zbore. XXXXX bolo osobou, ktorá mala priamy prístup k verejnému činiteľovi - riaditeľovi príslušnej policajnej organizačnej zložky, ktorý mal rozhodovaciu právomoc na prijímanie žiadateľov do Policajného zboru SR.

Nemožno preto pochybovať o tom, že záujem spoločnosti na postihnutí  sprostredkovateľa úplatku smerujúceho k verejnému činiteľovi, prevyšuje v tomto prípade záujem spoločnosti na postihnutí obv. XXXXX.

Z týchto dôvodov bolo za daného stavu veci potrebné trestné stíhanie proti obvinenému XXXXX, pre skutok uvedený vo výrokovej časti tohto uznesenia, podľa § 215 ods. 3 Trestného poriadku zastaviť.

Poučenie:
P o u č e n i e :   Proti   tomuto  uzneseniu   je   prípustná   sťažnosť,  ktorú   možno podať  Úradu špeciálnej prokuratúry do troch dní od jeho doručenia.  O sťažnosti  rozhodne špeciálny prokurátor. Sťažnosť má odkladný účinok.  Obvinený proti tomuto uzneseniu sťažnosť podať nemôže /§ 215 ods. 6 Trestného poriadku/

JUDr. Vladimír Kuruc
prokurátor